
Stroomi supluskoha hooldusnõuded

1. Stroomi supluskoha ettevalmistustööd on jagatud kaheks etapiks:

Etapp I –  Tähtpäev 25. aprill.
1. Liiva- ja rohuala rehadega läbi riisumine. Rannaliivaalal keskkonnaohtliku prügi (plast, klaas, sigaretikonid jne) kokku korjamine ja utiliseerimine. 
2. Liivatõkke demonteerimine ja transport Kopli kalmistupargi (Kopli tn 69c) aedikusse.
3. Merest väljauhutud meretaimestiku mh. adru, jäätmete ning prahi ära vedamine.
4. Kahele kiigealusele vajadusel liiva lisamine ja tasandamine.
5. Rannaliiva veepiiri suunas tagasi planeerimine ja tasandamine.
6. Rannaliiva mehaaniline sõelumine 20 cm sügavuselt kogu rannajoone pikkuses (ca 1,45 km) sh väljaku (Pelguranna 58) esisel liivaalal rannal (7500 m2) ja kahel võrkpalliplatsil.
7. Rannapargis oleva lipumastide (2 tk) korrasoleku tagamine. 

Etapp II – Tähtpäev 10. mai.
1. Nelja veepiirile viiva laudtee remont, transport ja paigaldus ning katmine puidukaitse vahendiga vähemalt üks kord ühe kalendriaasta jooksul.
2. Vee piirile viivate asfaltkattega jalgteede (10 tk) puhastamine liivast, tagades tee laiuse 3,5 m.
3. Tugimüüril (270 jm) paikneva laudise remont (puuduvate ja purunenud laudade asendamine immutatud laudadega) ja katmine puidukaitse vahendiga vähemalt üks kord ühe kalendriaasta jooksul.
4. Supluskoha infostendide (5 tükki) korrastamine ja puhastamine. Supluskoha infoviitade korrastamine ja puhastamine.
5. Rannaalale nelja Täitja omandis või renditud 2,5 m3 mahuga prügikonteineri paigaldamine, konteinerite täituvuspõhine tühjendamine. Pakkuja tasub prügi üleandmise kulud.
6. Inventari (riietuskabiinid, rannapingid, prügikastid) remont, värvimine, grafitite eemaldamine ja ranna-alale paigaldamine. 
7. Väliduššide transport, paigaldamine ja veevõrguga ühendamine ning väliduššide platvormide paigaldamine.
8. Spordiinventari (võrkpallivõrgud, korvpallirõngaste võrgud) soetamine ja paigaldus vastavalt Hankija esitaud nõudmisele.
9. Rannaliivalal keskkonnaohtliku prügi (plast, klaas, sigaretikonid) kokku korjamine ja utiliseerimine.

2. Stroomi supluskoha igapäevased hooldustööd suplushooajal 15. maist kuni 30. septembrini:

1. Supluskoha puhtuse ja korrasoleku tagamine igapäevaselt kella 9.00-ks hommikul. 
2. Supluskoha kogu pindala (liivaala, rohuala, puu ja põõsaaluste) puhastamine prahist, merest väljauhutud taimestikust mh adrust ja esemetest koos kohese äraveoga kella 9.00-ks.
3. Supluskoha kogu pindala koristamine prahist ka päeva jooksul vahemikus kella 9.00 – 21.00 ning prügikastide ületäitumise korral nende kohene tühjendamine ja ümbruse koristamine.
4. Rannaliivalal keskkonnaohtliku prügi (plast, klaas, sigaretikonid) kokku korjamine ja utiliseerimine igapäevaselt kella 9.00-ks.
5. Rohumaa (umb 3,8 ha, rannajoonest kuni esimese merepoolse kergteeni) niitmine vastavalt haljastute hoolduse nõuetele III astme hooldusintensiivsusega (mai, juuni, juuli, august, september).
6. Rannaliiva (ca 1,45 km rannajoonel) ja võrkpalliplatside aluse liiva mehaaniline sõelumine 20 cm sügavuselt vähemalt kaks korda kuus hiljemalt 15. ja 30. kuupäevaks (juuni, juuli, august) ning 1 kord kuus aprillis hiljemalt 30. kuupäevaks, 1 kord kuus mais hiljemalt 30. kuupäevaks ja 1 kord kuus septembris hiljemalt 15. kuupäevaks.
7.  Korvpalli laua rõngaste võrkude hooldus vastavalt Hankija esitatud nõudmistele.
8.  Rannavõrkpalli võrkude hooldus vastavalt Hankija esitatud nõudmistele.
9. Korvpalliväljakute ning nendel oleva linnamööbli ja inventari (mh. lauatennise lauad, korvpalli lauad, lauarõngad) hooldus. Linnamööbli ja inventari puhastamine, vajadusel remontimine või väljavahetamine. Aluspinnase igapäevane koristus ja prügi utiliseerimine.
10. Igapäevane tugimüüri ääres paikneva jalgtee koristamine sinna kuhjunud rannaliivast ning tagasi paigaldamine liivaalale. Üks kord nädalas esmaspäeval tugimüürist mere poole jääva liiva mere suunas tagasi planeerimine ja tasandamine 10 meetri ulatuses tugimüürist mere poole nii, et liiva tase oleks võrdne kõnnitee kõrgusega.
11. Inventari igapäevane puhastus ja teisaldamine algsesse asendisse.
12. Isetekkeliste lõkkekohtade likvideerimine
13. Prügikastide (rannaalal) igapäevane tühjendamine kella 9.00-ks ja üks kord nädalas (esmaspäeviti) konteinerite (2,5 m3) tühjendamine (ületäitumise korral tihedamini vastavalt vajadusele), määrdunud pindade puhastamine; Hankija tagab parandamist vajavate prügikastide ja konteinerite remondi, grafiti eemalduse ja värvimise.
14.  Võrkpalliväljakute korrashoid, kividest ja prahist puhastamine, võrkpalliväljaku liiva tasandamine ning võrkpalliväljaku postide sirgeks panemine vähemalt 1 kord nädalas.
15. Spordiinventari (võrkpallivõrgud, korvpallirõngaste võrgud) soetamine ja paigaldus vastavalt Hankija esitaud nõudmisele. 
16. Veepiirile viiva 10 asfaltkattega jalgtee ja 4 laudtee igapäevane puhastamine prahist ja liivast, üks kord nädalas jalgteede maksimaalne laiendamine liivast teede külgedel.
17. Infostendide ja viitade korrasoleku tagamine.
18. Väliduši rikete korral vee sulgemine ja duššide kohene remont.
19. Puitplatvormi ja veepiirini viivate laudteede kasutuskorras hoidmine (purunenud laudade asendamine, platvormi tasakaalustamine, kruvide kinnitamine jms) hooajal.
20. Suplusvee analüüsiandmete tabeli täitmine (kleebise asetamine) hankijat saadud andmete alusel 5-le infostendile. Kleebised edastab hankija.
21. Rannapargis olevate lipumastide (2 tk) korrasoleku tagamine, hoolduse ja remondi tegemine. 
22. Kahe laudadest trepi hooldus, remont, katkiste detailide väljavahetamine 3 tööpäeva jooksul.
23. Inventari (pingid, riietumiskabiinid) kahjustumise korral nende remont või väljavahetamine pakkuja kulul.

3. Stroomi supluskoha hooaja lõpetamise tööd 1. oktoobrist kuni 15. oktoobrini:
Tööde tähtpäev 15. oktoober
1. Väliduššide mahavõtmine ning viimine Kopli kalmistupargi (Kopli tn 69c) aedikusse hoiustamiseks.
2. Supluskoha inventari (rannapingid, prügikastid, jne) viimine Kopli kalmistupargi (Kopli tn 69c) aedikusse.
3. Väliduššide puitplatvormide ja veepiirini viivate laudteede demonteerimine ja Kopli kalmistupargi (Kopli tn 69c) aedikusse viimine.
4. Liivatõkke paigaldamine liivaalale vastavalt liivatõkke paigaldamise lähteülesandele (Lisa 9).
5. Rannaliivalal keskkonnaohtliku prügi (plast, klaas, sigaretikonid) kokku korjamine ja utiliseerimine.


